
Ang mga Alituntunin 
sa Pagkain 

Inatasan ni Allah ang mga lingkod Niya 
na kumain ng mga pagkaing nakabubuti at 
ipinagbawal Niya sa kanila ang mga pagkaing 
nakasasama. Nagsabi Siya: "O mga 
sumampalataya, kumain kayo ng mga 
nakabubuti na itinustos Namin sa inyo. 
..."(2:172). 

Ang lahat ng pagkain ay ipinahihintulot 
maliban sa mga ipinagbawal. Si Allah ay 
nagpahintulot sa Kanyang mga lingkod na 
mananampalataya na kumain ng mga pagkaing 
nakabubuti upang pakinabangan nila ang mga 
ito. Hindi ipinahihintulot na gamitin ang mga 
biyaya ni Allah sa pagsuway. Nilinaw na ni 
Allah sa mga lingkod Niya ang ipinagbawal 
Niya na mga pagkain at mga inumin. Sinabi 

Niya: . .samantalang nilinaw na Niya nang 
masusi sa inyo ang ipinagbawal Niyasa 
inyo, maliban doon sa napilitan kayo?..." 

(6:119). Samakatuwid ang anumang hindi 
nalinaw ang pagbabawal, iyon ay Halal 
(ipinahihintulot ni Allah). Nagsabi naman 
ang Propeta (SAS): "Tunay nasiAUahay 
nagsatungkulin ng mga tungkulin, kaya 
huwag ninyong ipagpawalang-bahala ang 
mga ito; nagtakda ng mga hangganan, kaya 
huwag ninyong lampasan ang mga ito; 
nagbawal ng ilang mga bagay, kaya huwag 
ninyong labagin ang mga ito; nanahimik sa 
ibang mga bagay bilang awa sa inyo — hindi 
sanhi ng pagkalimot, kaya huwag na kayong 
mag-usisa tungkol sa mga ito. " 

Kaya ang bawat bagay, gaya ng mga 
pagkain, mga inumin, at mga kasuutan, na 
hindi nilinawni Allah ni ng Sugo Niya (SAS) 
ang pagbabawal nito ayhindi ipmahihintulot 
na ipagbawal ito. Ang patakaran ay na ang 

bawat pagkain na Tahir (Itinuturing na malinis 
sa Islam kaya ipinahihintulot kainin) na hindi 
nakapipinsala ay ipinahihintulot; taliwas sa 
mga pagkaing Najis (Itinuturing na marumi 
sa Islam kaya ipinagbabawal kainin) gaya ng 
patay na hayop, dugo, nakalalasing na inumin, 
sigarilyo, at pagkain na nahaluan ng bagay na 
Najis dahil ang mga ito ay ipinagbabawal 
dahil nakasasama at nakapipinsala. Ang ibig 
sabihin ng patay na hayop ay ang hayop na 
naalisan ng buhay nang hindi ayon sa 
pagkatay na itinatagubilin ng Islam. Ang 
dugo na ipinagbabawal ay ang dugo na 
lumalabas sa hayop kapag kinakatay. Ang 
dugong naiiwan sa loob ng karnematapos 
katayin at ang dugong natitira sa mga ugat ay 
ipinahihintulot kainin. 

Mga Pagkaing Ipinahihintulot 

Ang mga ipinahihintulot na pagkain ay 
dalawang uri: mga hayop at mgahalaman. 
Ipinahihintulot ang alin man sa mga ito kung 

hindi nakapipinsala. Ang mga hayop ay 
dalawang uri: mga hayop na nabubuhay sa 
lupa at ang mga hayop na nabubuhay sa dagat. 
Sa kabuuau, ang mga hayop na nabubuhay sa 
dagat ay Halal at hindi na kailangang katayin 
ayon sa itinatagubilin ng Islam sapagkat kahit 
nga ang patay (namatay nang hindi kinatay) na 
hayop ng dagat ay ipinahihintulot na kainin. 

Ang mga hayop na nabubuhay sa lupa ay 
ipinahihintulot kainin maliban sa ilang uri na 
ipinagbawal ng Islam: 

1. Ang baboy at baboy-ramo, 

2. Ang asno na inaalagaan, 

3. Ang anumang hayop na may pangil na 
ginagamit sa pagsila, maliban sa hyena, 
gaya ng aso, puso, buwaya at iba pa. 

4. Ang mga ibon, maliban sa sumusunod: 
A.Ang mga ibon may kukong pandagit o 

pansila. Nagsabi si Ibnu 'Abbas (RA): 
"Ipinagbawal ng Sugo ni Allah (SAS) 
ang lahat ng may pangil na mabangis na 

hayop at ang lahat ng ibong may kukong 
ipinaninila." 
B. Ang mga ibong kumakain ng patay gaya 
ng agila, buwitre, uwak, at lawin dahil sa 
dumi ng kinakain ng mga ito. 
4. Ang mga pinandidiriang hayop gaya ng 
ahas, daga, at mga kulisap (malibansa 
balang at tipaklong). 

Ang iba pa sa mga hayop at mga ibon na 
nabanggit ay Halal gaya ng kabayo, baka, 
kalabaw, kambing, tupa, usa, manok, asnong 
ligaw, iguana, 1 usa, ostriteh, kuneho, at iba 
pa. Hindi kabilang sa mga ito ang Jallalah: 
ang hayop nabagaman Halal ngunit Najis ang 
karamihan sa kinakain. Ipinagbabawal kainin 
ang Jallalah 2 hanggang hindi ito ikinukulong 

1 Anumang hayop na parang bayawak na higit na maikli 
ang buntot kaysa sa bayawak, na halaman lamang ang 
kinakain. Haram ang bayawak na kumakain ng patay, 
2 Gaya ng manok o pato na hinayaang gumala-gala kaya 
naman nakakakain ng marumi at Najis. 



Ang mga Alituntunin sa Pagkain 




nang tatlong araw at pinakakain ng pagkaing 
T&hir lamang. 

Makruh 1 ang pagkain ng hiiaw na sibuyas, 
bawang, at mga gaya nito na may masamang 
amoy lalo na kung papasok sa Masjid. 

Ang sinumang mapipilitang kumain 2 ng 
pagkaing Haram, dahil baka ikamamatay ang 
hrndi pagkain nito, ay pmahihintulutang 
kumain ng makasasapat lamang upang 
manatiling buhay, Ang nakalalason ay hindi 
maaaring kainin kailanman. 

Ang sinumang mapadaan sa isang taniman 
at namitas ng bunga sa puno nito o namulot ng 
nalaglag na bunga at walang anumang bakod 
na nakapaligid sa pataniman at wala ring 

*Hindi Haram ngunit hindi rin naman kanais-nais. 
Hindi nagkakasala ang gumagamit o ang kumakain o 
ang gumagawa ng makruh. 

2 Kung nasa isang disyerto, halimbawa, at walang makain 
kundi isang baboy o anumang tulad nito, maaari nang 
kainin ito kung talagang malamang na ikamamatay ang 
hindi oaekain nito. 

nagbabantay; pinahihintulutan siya na kainin 
ang bunga ngunit hindi siya magdadala, hindi 
aakyat sa puno, hindi mambabato, hindi 
manunungkit ng bunga, at hindi kakain sa mga 
nakatipon o nakatumpok na bungamaliban 
na lamang kung kinakailangan. 

Mga Alitiintunin sa Pagkatay 

Yayamang kabilang sa mga kundisyon 
upang mapahintulutang kainin ang hayop na 
nabubuhay sa lupa ay na nakatay ito ayon sa 
itinatagubilin ng Islam, kailangang talakayin 
ang paraan ng pagkatay at alamin ang mga 
kinakailangan dito. Ang pagkatay ayon sa 
Islam ay ang pagkatay ng hayop na nakatira 
sa lupa at ipmam'hintulot kainin, sa 
pamamagitan ng pagialaslas sa lalamunan 
(daanan ng hangin papuntang baga) at sa 
esopago (daanan ng pagkain at inumin) o 
pagsusugat sa alinmang bahagi ngkatawan 
nito kung mahirap ang paglalaslas. 

Hindi Halal ang anumang bahagi ng 
katawan ng isang hayop na maaaring katayin 
ngunit hindi kinatay ayon sa Islam sapagkat 
ang hindi kinatay ay itinuturing na patay. 1 

Mga Kundlsyon sa Pagkatay 

1. Ang tagapagkatay ay kinakailangang may 
sapat na pag-iisip at isang Muslim o isang 
Kristiyano o isang Hudyo. Samakatuwid, 
hindi Halal ang kinatay ng isang baliw o 
lango 2 o bata na wala pang sapat na pag- 
iisip dahil hindi tanggap sa mga nabanggit 
ang Layunin na magkatay dahil sa kawalan 
nila ng sapat na pag-iisip. Hindi rin Halal 
ang kinatay ng isang Kafir gaya ng pagano 
o kaanib ng Zoroasterismo, at Quburi. 3 

! Sa aklat na ito, ang ibig sabihin ng patay — kapag hayop 

ang tinutukoy — ay ang hayop na namatay nang hindi 

sadyaang kinatay. 
2 

Lasing sa alak o bangag sa gamot. 
3 Sumasamba sa isang patay na nakalibing sa puntod 
dahil sa paniniwala na may kapangyarihan ito. 

2. Ang pagkakaroon ng kagamitan sa 
pagkatay. Ipinahihintulot ang pagkatay sa 
pamamagitan ng lahat ng matalas na 
bagay na nakapagpapadanak ng dugo, 
maging ito man ay gawa sa bakal-o bato o 
maging anupaman ito, maliban sa ngipin, 
buto atkukodaWlhindiipinahihintulot na 
ipangkatay ang mga ito. 

3. Ang paglalaslas ng lalamunan na siyang 
daanan ng hangin papuntang baga, ng 
esopago na siya namang daanan ng 
pagkain at inumin, at ng isa sa dalawang 
malaking ugat sa leeg. 

Ang dahilan kung bakit itinakda ang 
bahaging ito ng katawan at lalo na ang 
pagputol sa mga nabanggit ay upang 
lumabas ang dugo sapagkat ang bahaging 
ito ay tagpuan ng mga pangunahing ugat at 
sapagkat ang gayon ay pinakamabilis sa 
pag-aalis ng buhay, kaya naman ang kame 

ay higit na malasa at hindi gaanong 
masakit para sa hayop. 

Kapag hindi magawang laslasin sa 
nabanggit na bahagi dahil hindi makaya, 
tulad halimbawa ng mailap na hayop, ang 
pagkatay, sa ganitong hayop ay sa 
pamamagitan ng pagsusugat sa alinmang 
bahagi ng katawan nito. 

Ang hayop na nasakal, napalo o 
nabagsakanng anumang mabigat, nalaglag 
buhat sa mataas na lugar, at nilapa ng 
mabangis na hayop ay ipinahihintulot 
kainin sa kundisyon na ito ay naabutang 
may buhay pa at makakatay pa. 
4. Na ang tagapagkatay ay magsasabi ng 
bismillah bago laslasin ang lalamunan. 
Sunnah ding sabihin ang Allahu akbar 
pagkatapos ng bismillah. 

Magandang Asal sa Pagkatay 

1. Makruh na katayin ang hayop ng mapurol 
na patalim. 

2. Makruh na hasain ang patalim habang 
nakatingin ang hayop. 

3. Makruh na iharap ang hayop na kakatayin 
sa iba pa sa Qiblah. 

4. Makruh na baliin ang leeg nito o balatan 
ito bago tuluyang namatay. 

5. Sunnah na katayin ang baka, tupa, at 
kambing na nakahiga sa kaliwang bahagi 
ng katawan nito at ang kamelyo na 
nakatayo samantalang nakagapos ang 
kaliwang kamay nito. 

Ang Pangangaso 

Ipinahihintulot ang pangangaso kung 
kinakailangan, ngunit kung para lamang sa 
paglilibang at paglalaro, ito ay makruh. 

Ang hayop na mailap, matapos matamaan 
(ng anumang ginagamit sa pangangaso) at 
mahuli ito, ay may dalawang kalagayan: 
L Na ito ay maaabutan habang may buhay 

pa ito. Kapag ganito ay kailangan itong 

katayin; 

2. Na ito ay maaabutan na patay na, o buhay 
nga ngunit nag-aagaw-buhay na. Sa 
ganitong kalagayan ay itinuturing itong 
Halal (kahit hindi nakatay). 
Ang kundisyong kinakailangan para sa 
mangangaso ay katulad ng sa nagkakatay: 

1. Na ang nangangaso ay may sapat na pag- 
iisip at isang Muslim o isang Kristiyano o 
isang Hudyo. Samakatuwid, hindi Halal 
para sa isang Muslim na kainin ang 
nahuli sa pangangaso ng isang baliwo 
lango. Hindi rin maaari ang nahuli ng 
isang pagano, kasapi ng Zoroasterismo, at 
iba pang uri ng mga Kafir. 

2.,Na ang gamit sa pangangaso ay matalas: 
nakapagpapadanak ng dugo (kunghindi 
baril) at hindi yari sa kuko o buto o 
ngipin. Susugatan ang hayop sa 
pamamagitan ng matalim na gamit hindi 
ng mapurol. Ang mga hayop na ginagamit 
sa pangangaso tulad ng mgaasoatmga 
ibong mandaragit ay Halal ang anumang 
mailap na hayop na mapatay ng mga ito 
kung tinuruang manghuli ang mga ito. 
Turuan ang hayop kung kapag pinawalan 
ito ay sumusugod ito; kung kapag 
inudyukan itong manila ay naninilaito; 
kung kapag nakakuha ito ng hayop ay 
hinahawakan nito iyon para sa panginoon 
nito hanggang sa puntahan siya nito, at 
hindi nito hinahawakan iyon para sa sarili. 

3. Na itutudla ang sandata nang naglalayong 
patamaan ang hayop. Kaya kung nalaglag 
lamang ang sandata sa kamay at nakapatay 
ito ng isang hayop, hindi Halal ang hayop 

na ito sapagkat walang layuning patamaan 
ito. Ganoon din kung kusang umalis ang 
aso at nakapatay ng isang hayop, hindi 
Halal ang hayop na nasila sapagkat hindi 
ito pinawalan ng panginoon nito upang 
manila at wala rin siyang layuning 
mangaso. Kapag tumudla ng isang hayop 
ngunit iba ang tinamaan o nakapatay ng 
isang pangkat ng mga hayop, Halal pa rin 
ang tinamaan. 
4. Ang pagsabi ng bismillah kapag tutudla 
o magpapawala ng nangangasong hayop. 
Itinatagubilin ding sabihin ang Allahu 
akbar kasunod ng bismillah. 

Paalaala 

Ipinagbabawal angpag-aalaga ng aso kung 
ang layunin ay hindi ayon sa ipinahintulot ng 
Sugo ni Allah (SAS), na isa sa tatlong ito: para 
sa pangangaso, pagbabantay ng mga alagang 
hayop, at pagbabantay ng mga pananim. 

Ang mga Magandang Asmt 
sa Pagkain at Pag-inoir 

Itinuturing ng mabuting Muslim m ang 
pagkain at inumin ay daan lamang na 
naghahatid sa isang layunin at hindi ang 
mismong layunin. Kumakain siya at uiniinom 
nang sa gayon ay mapanatili niya ang 
kalusugan ng katawan niya na sa pamamagitan 
nito ay nasasamba niya si Allab Ang 
pagsambang ito ay nagbibigay sakaxi>ang 
karapatang matamo ang tahanan sa KabiJang- 
buhay at mamuhay na maligaya roon. 

Hindi siya kumakain at umiinom alnng- 
alang sa pagkain, inumin, at sarap ng mgn ito. 
Kaya naman kung hindi rin Iamaiu? .*.iya 
nagugutom ay hindi siya dapat kum u r at 
kung hindi siya nauuhaw ay hindi rm lya 
dapat uminom. Naisalaysay na ang Pv o;»eta 
(SAS) ay nagsabi: "Tayo ay mga iaong 
hindi kakain hangga't hindi nagugut >?n, at 
kapag kumain naman tavo ay hindi 

nagpapakabusog." Dapat sundin ng isang 
Muslim sa pagkain at pag-inom ang mga 
magagandang asal na itinatagubilin ng Islam. 

Bago Knmain 

1. Na pipiliin ang nakabubuting pagkain at 
inumin sa pamamagitan ng paghahanda ng 
mga ito buhat sa mga bagay na Hal&l, 
nakabubuti, at hindi nahahaluan ng 
anumang Haram o nakapagdududa (kung 
Haram o hindi). Batay ito sa sinabi ni 
Allah: "O mga sumampalataya, kumain 
kayo ng mga nakabubuti na itinustos 
Namin sa inyo...."(2:172). Ang mga 
nakabubuting bagay ay ang Halal na hindi 
marumi at hindi nakadidiri. 

2. Na ang lalayunin sa pagkain at pag-inom 
ay ang ikalalakas ng katawan upang 
masamba si Allah nang sa gayon ay 
magtamo ng gantimpala sa kinain at 
ininom. Ang gawaing ipmahihintulot, sa 

pamamagitan ng mabuting layunin, ay 
magiging isang pagsamba kay Allahna 
may nakalaang gantimpala. 

3. Na huhugasan ang mga kamay bago 
kumain kung ang mga kamay ay may 
dumi o hindi natitiyak ang kalinisan ng 
mga ito. 

4. Na kung kumakain sa lapag ay uupo na 
nagpapakumbaba — uupo nang paluhod sa 
dalawang paa o uupo sa kaliwang paa 
habang nakatukod ang kanang binti — 
gaya ng ginagawang pag-upo ng Sugo ni 
Allali (SAS). Nagsabi ng Sugo (SAS): 
"Hindi ako kumakain na nakatukod 
ang kamay sa sahig. Ako ay isang alipin 
[ni Allah] lamang na kumakain kung 
papaanong kumakain ang isang alipin, 
at ako ay umuupo kung papaanong 
umuupo ang isang alipin. " 

5. Na magkakasya sa kung ano ang pagkain 
nakahanda. Na hindi ito pipintasan. Kung 

magugustahan ay kakainin at kung hindi 
magustuhan ay huwag kainin. Batay ito sa 
Hadith na isinalaysay ni Abu Hurayrah 
(RA): "Walang pagkaing pinintasan ang 
Propeta (SAS). Kung naiibigan niya ay 
kinakain niya; at kung hindi niya 
maibigan ay hindi niya ito ginagalaw." 
6. Na kakain na may kasama iba pa gaya ng 
panauhin o kamag-anak o utusan. Batay 
ito sa isang Hadith: "Magtipon kayo sa 
pagkain ninyo at magsabi kayo ng 
bismilldhy pagpapalain Niya kayo sa 
inyong pagkain. " 

Habang Knmakain 

1. Na sisimulan ang pagkain sa pagsabi ng 
bismillah. Batay ito sa sinabi ng Propeta 
(SAS): "Kapag kakain ang sinuman sa 
inyo, banggitin niya ang pangalan ni 
Allah; kapag nalimutan niyang banggitn 
ang pangalan ni Allah sa simula ng 



Ang mga Alituntunin sa Pagkain 




pagkain niya, magsabi siya ng bismilldh 
awwalahu wa dkhirahu (sa ngalan ni 
Allah, sa simula at sa katapusan). " 

2. Na (kung nagkakamay ay) kakain sa 
pamamagitan ng tatlong daliri (hinlalaki, 
hintuturo, at hinggigitna) ng kanang 
kamay. Liliitan ang subo atngunguyain 
nang maigi, kakainin ang kunganoang 
nasa malapit at hindi ang nasamalayo. 
Ayon ito sa sinabi ng Propeta (SAS): 
"Anak, sabihin mo ang bismilldh, 
kumain ka sa pamamagitan ng iyong 
kanang kamay, at kainin mo kung ano 
ang malapit sa iyo. " 

3. Na pag-iigihin ang pagnguya at sasairin 
ang laman ng plato pati na ang naiwan sa 
mga daliri bago punasan o hugasan ang 
kamay. 

4. Na kapag naiaglag ang anuman sa kinain, 
aalisin ang dumi at kakainin. 

5* Na hindi hihipan ang mainit na pagkain, 
hindi ito kakainin hangang hindi lumamig- 
lamig nang kaunti, hindi hihingahan ang 
tubig habang iniinom, at hihinga nang 
tatlong beses habang ang ilong ay hindi 
nakatapat sa baso. Batay ito sa Hadith na 
isinalaysay ni Ibnu 'Abbas (RA). Ayon sa 
kanya, ang Propeta (SAS) ay: C4 nagbawal 
na huminga sa loob ng baso o ihipan ang 
loob nito." 

6. Na iiwasan ang labis-labis na pagkabusog. 
Batay ito sa sinabi ng Propeta (SAS): 
"Wala nang pinupunong sisidlan ang 
isang tao na higit na masama kaysa 
tiydn niya. Sapat na sa anakniAdan 
(tao) ang mga malitiit na subo na 
pupuno sa pangangailangan ng katawan 
niya. Kung hindi niya iyon magawa, 
ang ikatlong bahagi (ng tiyan) ay para 
sa pagkain niya t ang ikatlong bahagi ay 

para sa inumin niya, at ang ikatloay 
para sa paghinga niya. " 

7. Na hindi mauunang magsimulang kumain 
o uminom kung sa hapag ay may kasama 
na lalong karapat-dapat na paunahin dahil 
sa katandaan o pagtataglay ng kahigitan 
sa iba sapagkat ang gayon ay nakasisira 
sa mga magandang asal at ang gumagawa 
nito ay mapagkakamalang matakaw, 

8. Na hindi titingnan ang mga kasama 
habang kumakain at hindi sila babantayan 
sapagkat mahihiya sila. Dapat pa nga na 
hindi ituon ang paningin sa mga kasama 
na kumakain at huwag pagmamasdan sila 
dahil baka ikayamot nila iyon. 

9. Na hindi gagawin ang karaniwang 
pinandidirihan ng mga tao. Kaya huwag 
ipapagpag sa plato ang (natitirang pagkain 
sa) kamay at huwag ilalapit ang ulo sa 
plato habang kumakain at sumusubo upang 
walang anumang malaglag sa plato mula 

sa bibig. Ang anumang kinagatan ay hindi 
ibabalik sa plato (kung magkasalo sa isang 
plato). Hindi rin magsasalita ng mga 
salitang ang ipinahihiwatig ay angmga 
marurumi sapagkat baka ikayamot iyon 
ng ilan sa mga kasama. Ang pangyayamot 
sa kapwa Muslim ay ipinagbabawal. 

Matapos Kumain 

1. Na hihinto sa pagkain bago tuluyang 
mabusog bilang tanda ng pagtulad sa 
Sugo (SAS) at upang huwag maimpatso. 

2. Na sasairin ang natirang pagkain sa 
kamay at pagkatapos ay pupunasan o 
huhugasan ang kamay. Ang paghuhugas 
ng kamay ay siyang karapat-dapat at 
lalong mainam. 

3. Na pupulutin ang mga nahulog na pagkain 
habang kumakin sapagkat ito ay tanda ng 
pagpapasalamat sa biyaya. 

4. Na aalisin ang tinga sa mga ngipin, 
magmumumog upang maalis ang amoy ng 
pagkain sa bibig sapagkat ang bibigay 
ginagamit sa pagsambit kay Allahatsa 
pakikipag-usap sa kapwa tao, at sapagkat 
ang kalinisan ng bibig ay nagpapanatili 
ng kalusugan ng ngipin. 

5. Na magpupuri kay Allah matapos kumain 
at uminom sa pamamagitan ng pagsabi ng 
alhamdu lilldh (ang papuri ay ukol kay 
Allah) o alhamdu Ulldhil ladhi at'amani 
wa saqdni min ghayri hawlim minni wa 
la quwah (Ang papuri ay ukol kay Allah 
na nagpakain sa akin at nagpainom sa akin 
nang walang lakas at kapangyarihan mula 
sa akin). 



